**(NZRCD)**

**Ugovor o dodjeli bespovratnih sredstava**

**za projekte koji su financirani iz Europskog socijalnog fonda u sklopu Operativnog programa Razvoj ljudskih potencijala 2007.-2013.**

**<*Registracijski broj Ugovora o* *dodjeli bespovratnih sredstava>***

"Potpora Operativnoj strukturi Razvoj ljudskih potencijala"

Ministarstvo rada i mirovinskoga sustava, Ulica grada Vukovara 78, 10000 Zagreb, kao Upravljačko tijelo Operativnog programa Razvoj ljudskih potencijala 2007.-2013. (u daljnjem tekstu: UT),

i

Hrvatski zavod za zapošljavanje - Ured za financiranje i ugovaranje projekata Europske unije, Radnička cesta 1, 10000 Zagreb, kao Posredničko tijelo razine 2, (u daljnjem tekstu: PT2),

s jedne strane, i

<Puno službeno ime i adresa Korisnika>

[<Pravni status (organizacija)>]

[<OIB organizacije-Osobni identifikacijski broj >]

(u daljnjem tekstu Korisnik)

s druge strane,

(u daljnjem tekstu Strane) složile su se kako slijedi:

**Posebni uvjeti**

**Članak 1. – Opće odredbe**

* 1. Ovaj Ugovor provodi se u skladu s Uredbom Vijeća (EZ) br. 1083/2006 od 11. srpnja 2006. o utvrđivanju općih odredaba o Europskom fondu za regionalni razvoj, Europskom socijalnom fondu i Kohezijskom fondu i stavljanju izvan snage Uredbe (EZ) br. 1260/1999 (SL L 210/25, 31.7.2006.), Uredbe (EZ) br. 1081/2006 Europskog parlamenta i Vijeća od 5. srpnja 2006. godine o Europskom socijalnom fondu i stavljanju izvan snage Uredbe (EZ) br. 1784/1999 (OJ L 210/12, 31SL 2006) (Uredba ESF) i Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima primjenjivima na opći proračun Unije, stavljanju izvan snage Uredbe Vijeća (EC, Euratom) br. 1605/2002 (SL L 298/1, 26.10.2012.) (Financijska uredba), Zajedničkim nacionalnim pravilima (ZNP) i zakonodavstvom Republike Hrvatske.

**Članak 2. – Svrha**

2.1 Svrha ovog Ugovora je dodjela bespovratnih sredstava od strane UT za potrebe provedbe projekta pod nazivom: *Potpora naziv tijela u provedbi Operativnog programa Razvoj ljudskih potencijala* (u daljnjem tekstu: Projekt) opisanog u Prilogu I.

2.2 Bespovratna sredstva se dodjeljuju Korisniku pod odredbama i uvjetima koji su utvrđeni u ovom Ugovoru, koji se sastoji od ovih posebnih uvjeta (u daljnjem tekstu: Posebni uvjeti) i priloga, za koje Korisnik ovim putem izjavljuje da ih je primio na znanje i prihvatio.

2.3 Korisnik prihvaća bespovratna sredstva i preuzima provođenje Projekta na vlastitu odgovornost.

2.4 Korisnik se obvezuje provesti Projekt u skladu s opisom i opsegom Projekta navedenima u njegovim Prilozima pod 10.1, uzimajući u obzir izmjene Projekta učinjene ovim Ugovorom.

**Članak 3 – Provedba i financijsko razdoblje Projekta**

3.1 Ovaj Ugovor stupa na snagu s datumom kada ga potpiše posljednja Strana te ostaje na snazi do izvršenja svih obaveza ugovornih Strana[[1]](#footnote-1).

3.2 Razdoblje provedbe[[2]](#footnote-2) iz Članka 11.1 Priloga II Općih uvjeta projekta je od 1. prosinca 2013. godine do \_\_\_\_\_\_\_\_\_\_\_\_\_\_\_\_.

3.3 Razdoblje financiranja[[3]](#footnote-3) Projekta započinje stupanjem Ugovora na snagu i završava dana 31. prosinca 2016. Završni zahtjev za nadoknadom sredstava i Završno izvješće podnose se na kraju razdoblja iz Članka 15.13 Priloga II Općih uvjeta.

3.4 Razdoblje prihvatljivosti izdataka[[4]](#footnote-4) projekta je od 1. prosinca 2013. godine do 1. lipnja 2016. godine.

**Članak 4 – Iznos bespovratnih sredstava , postotak financiranja Projekta i uređenje plaćanja**

4.1 Ukupni iznos Projekta se procjenjuje na <….KUNA>.

4.2 Ukupni prihvatljivi izdatci se procjenjuju na <… KUNA>, kao što je utvrđeno u Prilogu I.

4.3 Upravljačko Tijelo dodjeljuje bespovratna sredstva u iznosu od <…KUNA> što je najviši mogući iznos sufinanciranja ukupno procijenjene vrijednosti Projekta navedene u točki 4.2.

4.4 Bespovratna sredstva osigurana su iz Europskog socijalnog fonda i Državnog proračuna Republike Hrvatske.

4.5 Iznosi koji će se isplatiti i završni iznos bespovratnih sredstava utvrđuju se u skladu s člankom 14. i 17. Općih uvjeta iz Priloga II ovog Ugovora.

4.6 Korisnik se obvezuje osigurati plaćanja iz vlastitih izvora kako bi pokrio prihvatljive troškove koji nisu pokriveni bespovratnim sredstvima ili bilo kojim njihovim dijelom. Korisnik preuzima odgovornost osiguravanja sredstava za plaćanje neprihvatljivih izdataka.

**Članak 5 – Prihvatljivi izdatci**

5.1 Kao što je navedeno u članku 14.2 (d) Priloga II Općih uvjeta, sljedeći troškovi nisu prihvatljivi za Projekt prema Pravilniku o prihvatljivosti izdataka (Narodne novine br. 05/14):

1. Ulaganja u kapital ili kreditna ulaganja, jamstveni fondovi
2. Izdatak povezan s aktivnostima stambenog zbrinjavanja
3. PDV koji je povrativ
4. Kamate na dug
5. Izdatak povezan sa stavljanjem nuklearnih postrojenja izvan pogona
6. Doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za korisnika
7. Doprinosi za dobrovoljna zdravstvena ili mirovinska osiguranja koja nisu obezna prema nacionalnom zakonodavstvu
8. Operativni troškovi izuzev troškova upravljanja projektom
9. Izdatak temeljen na fiksnim troškovima izračunat primjenom standardne veličine jediničnih cijena ili paušalnih iznosa;
10. Gubici zbog fluktuacije valutnih tečaja i provzija na valutni tečak
11. Bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode
12. troškovi kupnje opreme, namještaja, vozila ako premašuju vrijednost od 10 % svih prihvatljivih troškova projekta;
13. troškovi plaća i ostali troškovi vezani za rad zaposlenih koji upravljaju Ugovorom o dodjeli bespovratnih sredstava u ime »korisnika«
14. drugi troškovi koji nisu u neposrednoj povezanosti sa sadržajem i ciljevima projekta.

Trošak plaće onih djelatnika zaduženih od strane institucije kao korisnika za provedbu ugovora o dodjeli bespovratnih sredstava nije prihvatljiv. Trošak plaće djelatnika koji rade u ulozi partnera korisniku na provedbi projekata odobrenih za financiranje temeljem Uredbe Vijeća EK 1085/2006 nije prihvatljiv.

**Članak 6 – Oglašavanje i mjere vidljivosti**

6.1 Korisnik se obvezuje provoditi Projekt sukladno „*Uputama za korisnike vezano za Informiranje i vidljivost projekata financiranih iz strukturnih i Kohezijskog fonda 2007. – 2013.“* dostupnima na internetskoj stranici www.strukturnifondovi.hr.

**Članak 7 – Upravljanje projektnom imovinom**

7.1. Imovina koja je stečena u Projektu mora se koristit u skladu s opisom sadržanim u Prilogu I.

**Članak 8 – Ostali uvjeti**

8.1 Članak 15. Općih uvjeta „PLAĆANJA I RAČUN, PLAN ZAHTJEVA ZA NADOKNADU SREDSTAVA“ mijenja se i glasi kako slijedi:

15.1. Plaćanje prihvatljivih troškova iz bespovratnih sredstava Projekta Korisnik potražuje podnošenjem Zahtjeva za nadoknadu sredstava PT2 i podnošenjem Završnog zahtjeva za nadoknadu sredstava u skladu s pravilima utvrđenima u Ugovoru.

15.2. Prihvatljivi izdaci mogu biti plaćeni iz bespovratnih sredstava u sljedećim slučajevima:

15.2.1. kada ih je Korisnik ili partner isplatio podizvođačima ili zaposlenicima (u daljnjem tekstu: metoda nadoknade). Plaće, ostali troškovi osoblja i dnevnice mogu se potraživati samo po metodi nadoknade, ili

15.2.2. prije no što će biti isplaćeni od strane Korisnika ili partnera (u daljnjem tekstu: metoda plaćanja).

15.3. Zahtjev za nadoknadu priprema Korisnik popunjavanjem obrasca Zahtjeva za nadoknadu, usvojenom u okviru ZNP, i podnosi u pisanom obliku PT2, korištenjem uputa za popunjavanje Zahtjeva za nadoknadu.

15.4. Zahtjevi za naknadom moraju biti popraćeni odgovarajućom papirnatom dokumentacijom o nastalim i potraživanim prihvatljivim projektnim izdacima, odnosno ugovorima o nabavi (robe, radova, usluga), računima izvođača radova i dobavljača, certifikatima o prihvaćanju isporučevina, evidencijama radnog vremena i platnim listama, putnim kartama, potvrdama i drugim dokumentima koji opravdavaju nastali izdatak, popisom i preslikama ostalih popratnih dokumenata koji dokazuju prihvatljivost izdataka, tj. dokumenti sekundarne nabave, izmjene i dopune ugovora o nabavi, tehnička projektna dokumentacija, građevinske dozvole, dokaz o promidžbenim aktivnostima (članci, fotografije, itd.), popis sudionika, studije, certifikati, operativne licence, potvrde o reviziji (ako je primjenjivo) itd.

15.5. U slučaju da se izdatak potražuje metodom nadoknade, uz Zahtjev za nadoknadom sredstava podnosi se dokumentirani dokaz o izvršenim uplatama za nastale izdatke kao što su nalozi za plaćanje, bankovne izjave, vaučeri za gotovinske izdatke, potvrde o preuzimanju gotovine, nalozi za plaćanje Državnoj riznici, itd. u papirnatom obliku.

15.6. Svi dokumenti kojima se pravdaju troškovi i s njima povezana plaćanja, moraju biti popraćeni računovodstvenim dokumentima koji udovoljavaju preduvjetima u skladu s nacionalnim zakonodavstvom o računovodstvu ili drugim dokumentima koji imaju jednaku dokaznu vrijednost.

15.7. Popunjeni obrazac Zahtjeva za nadoknadu sredstava podnosi se u izvorniku u papirnatom obliku, a potpisuje ga čelnik institucije Korisnika ili njegov pravni zastupnik i glavni financijski službenik institucije Korisnika.

15.8. Korisnik također mora podnijeti i elektroničku verziju obrasca Zahtjeva za nadoknadu sredstava. Popunjavanje i podnošenje elektroničke verzije Zahtjeva za nadoknadu sredstava može se izvršiti kroz MIS, ako je takva funkcionalnost predviđena.

15.9. Učestalost Zahtjeva za naknadom sredstava tijekom provedbe projekta se utvrđuje uzimajući u obzir situaciju Korisnikova novčanog tijeka i podnesenog rasporeda izdataka koji će se potraživati u Zahtjevima za nadoknadu sredstava. Ovaj se raspored može prilagoditi pri slanju svakog Zahtjeva za nadoknadu sredstava.

15.10. Ako za Korisnika nisu nastali novi projektni izdaci do kraja izvještajnog razdoblja, Zahtjev za nadoknadu sredstava podnosi se uz navod nula nastalih troškova.

15.11. Zahtjev za nadoknadu sredstava Korisnik može podnijeti nakon što Ugovor stupi na snagu sukladno rokovima za podnošenje Zahtjeva za nadoknadu sredstava definiranim u ZNP.

15.12. Rok za predaju Završnog zahtjeva za nadoknadu sredstava iznosi 30 kalendarskih dana nakon završetka razdoblja provedbe projekta, sukladno članku 3 i članku 15.20 ovog Ugovora. Završni zahtjev za nadoknadu sredstava podnosi se zajedno sa Završnim izvješćem.

15.13. Ako su izdaci u Zahtjevu za nadoknadu sredstava (bilo Zahtjevu za nadoknadu sredstava tijekom provedbe ili Završnom zahtjevu za nadoknadu sredstava) potraživani po metodi plaćanja, dokumentirani dokaz o plaćanju prihvatljivih izdataka od strane Korisnika ili partnera mora se podnijeti PT2 u kasnijoj fazi, nakon što se izvrše isplate dobavljačima/izvođačima/pružateljima usluga, i to u roku od 7 kalendarskih dana od dana primitka uplate sredstava u skladu s člankom 15.16 po istim uvjetima kao što je navedeno u članku 15.5. U slučaju da Korisnik ili partneri ne podnesu PT2 dokumentirani dokaz o izvršenju uplate dobavljačima/izvođačima/pružateljima usluga u roku od 5 radnih dana od primitka uplate sredstava, PT2 može izdatke proglasiti neprihvatljivima.

15.14. Izdatke navedene u Zahtjevima za naknadom sredstava provjerava i potvrđuje PT2 u roku od 30 kalendarskih dana od primitka istog. PT2 može zatražiti dodatne informacije, dokumentaciju ili pojašnjenja od strane Korisnika; vrijeme potrebno za dostavu dodatnih informacija, dokumentacije ili pojašnjenje od Korisnika ne utječe na tijek roka koji PT2 ima za provjeru Zahtjeva za nadoknadu sredstava.

Izdaci u jednom Zahtjevu za nadoknadu sredstava podnesenom tijekom provedbe projekta, koji PT2 nije potvrdilo zbog nedostatka informacija, dokumentacije ili pojašnjenja, prebacuju se u sljedeći Zahtjev za nadoknadu sredstava.

Izdatke navedene u Završnom zahtjevu za naknadu sredstava provjerava i potvrđuje PT2 u roku od 60 kalendarskih dana od datuma primitka istog. PT2 može zatražiti dodatne informacije, dokumentaciju ili pojašnjenja od strane Korisnika; vrijeme potrebno za dostavu dodatnih informacija, dokumentacije ili pojašnjenje od Korisnika ne utječe na tijek roka koji PT2 ima za provjeru Zahtjeva za nadoknadu sredstava.

Izdaci u Završnom zahtjevu za nadoknadu sredstava, koji PT2 nije potvrdilo zbog nedostatka informacija, dokumentacije ili pojašnjenja, smatraju se neprihvatljivima.

15.15. Nakon provjere Zahtjeva za nadoknadom sredstava, PT2 priprema Zahtjev za plaćanje i dostavlja ga PT1 (Ured za udruge Vlade Republike Hrvatske). PT1 provjerava zaprimljeni Zahtjev za plaćanje od PT2 te, ako je pravilno pripremljen, odobrava ga i provodi plaćanje u roku od 7 kalendarskih dana od datuma registracije primitka Zahtjeva za plaćanje od PT2. Uplata se provodi na račun Korisnika naveden u Posebnim uvjetima, na datum naveden u Zahtjevu za plaćanje od PT 2. Rokovi za provjeru Zahtjeva za nadoknadom sredstava i plaćanja definirani su u ZNP o provjeri i plaćanju.

15.16. Korisnik ima pravo izabrati hoće li Zahtjevom za nadoknadu sredstava pokriti

a. već plaćene izdatke, ili

b. izdatke koji nisu plaćeni, ili

c. kombinaciju izdataka koji su već plaćeni i koji nisu plaćeni, i u kojem omjeru. Jedna stavka izdatka može se potraživati u dijelovima po obje metode.

15.17. Troškovi uključeni u Zahtjevu za nadoknadu sredstava moraju biti utvrdivi i provjerljivi, i posebno zabilježeni u računovodstvenim evidencijama Korisnika (ili partnera) a utvrđuju se u skladu s primjenjivim računovodstvenim standardima, te u skladu s uobičajenom računovodstvenom praksom. Ovaj se zahtjev također primjenjuje na partnere, i kada su troškovi nastali od strane treće osobe u slučaju članka 11. (3 ()) Uredbe ESF-a.

15.18. Korisnik mora imati ili zaseban knjigovodstveni račun samo za projektna sredstava, ili jasno šifriran računovodstveni i knjigovodstveni sustav (koji omogućuje identifikaciju i praćenje projektnih izdataka korištenjem šifri). Podaci o bankovnom računu projekta navode se u Posebnim uvjetima.

15.19. Potvrda o reviziji izdataka projekta od neovisnog ovlaštenog revizora nije obvezna.

15.20. Zahtjeve za nadoknadu sredstava podnosi Korisnik u skladu s rasporedom izdataka podnesenim u Zahtjevu za naknadom sredstava. Početni Plan zahtjeva za nadoknadu sredstava u formatu odobrenom ZNP-om, biti će popunjen u skladu s uputama za popunjavanje i dostavljen PT2 u roku od 10 kalendarskih dana od dana potpisivanja Ugovora, navodeći iznose i planirane rokove za podnošenje Zahtjeva za nadoknadu sredstava za PT2. Vrijeme i iznosi navode se na temelju planiranog trenutka podnošenja, a ne planiranog nastanka troškova. Ažurirani Plan zahtjeva za nadoknadu sredstava podnosi se uz svaki Zahtjevu za nadoknadu sredstava. Korisnik može podnositi Zahtjeve za nadoknadu sredstava učestalije no što je to navedeno u Planu zahtjeva za nadoknadu sredstava.

15.21. Provjera i odobravanje Završnog izvješća preduvjet su za konačno plaćanje sredstava potraživanih Završnim zahtjevom za nadoknadu, osim kada Završni zahtjev za nadoknadu sredstava obuhvaća troškove koji se potražuju prema metodi plaćanja navedenoj u članku 15.2.2. U tom slučaju završno plaćanje se vrši na temelju privremenog odobrenja Završnog izvješća od strane PT2. Izvještaj se konačno odobrava po primitku dokumenata, kako je opisano u članku 15.15.;

15.22. Ako Korisnik ne podnese na vrijeme Zahtjev za nadoknadu sredstava ili Završno izvješće, PT2 će pisanim putem podsjetiti Korisnika o navedenoj obvezi, uz postavljanje roka za podnošenje predmetne dokumentacije. Ako Korisnik ne postupi po navedenom zahtjevu ili ne dostavi dokumente u za to određenom roku, PT2 može inicirati prekid plaćanja Korisniku ili raskidanje Ugovora, i slijedom toga povrat ili djelomični povrat iznosa već isplaćenih Korisniku, na temelju odredbi Ugovora o dodjeli bespovratnih sredstava.

15.23. Isplate Korisniku vrše se u kunama.

15.24. Ako je postupak dodjele ili izvođenje Ugovora ugrožen značajnim pogreškama ili nepravilnostima ili prijevarom koja se može pripisati Korisniku, UT može odbiti vršiti plaćanja ili može tražiti povrat plaćenih iznosa proporcionalno težini takvih pogrešaka, nepravilnosti i prijevara. UT također može prekinuti isplatu u slučajevima gdje postoji sumnja na ili je utvrđeno postojanje pogreški, nepravilnosti ili prijevara počinjenih od strane Korisnika u provedbi drugih ugovora koji se financiraju iz Općeg proračuna Europske unije, a za koje je vjerojatno da će utjecati na izvršenje ovog Ugovora. Isplata se prekida danom slanja obavijesti od strane UT i PT2.

15.25. Ako PT2 utvrdi da se predujam za Projekt ne koristi učinkovito ili da više nije potreban, može u svakom trenutku zatražiti od Korisnika vraćanje predmetnog iznosa predujma, ili njegovog dijela, pokretanjem procedure povrata, a može ga i odbiti od plativog potraživanog iznosa prihvatljivih izdataka.

15.26. U slučaju da Ugovor dopušta retroaktivno potraživanje sredstava, (ako razdoblje prihvatljivosti počinje prije početka primjene Ugovora), prvim Zahtjevom za nadoknadu sredstava Korisnik će potraživati sve troškove nastale prije datuma potpisivanja Ugovora, izvještavajući o svim aktivnostima koje su završile prije datuma potpisivanja Ugovora ili su se počele provoditi prije datuma potpisivanja Ugovora.

Postupak odabira u kojemu su aktivnosti koje su završile prije datuma potpisivanja Ugovora ili su se počele provoditi prije datuma potpisivanja Ugovora ocijenjene prihvatljivima, ni u kojem slučaju ne utječe na pravo nadležnih tijela da provjeravaju bilo koje izdatak koji se odnosi na te aktivnosti, i same aktivnosti.

8.2 Uz svaki Zahtjev za nadoknadom sredstava Korisnik dostavlja Uredu za financiranje i ugovaranje projekata Europske unije izvješće o ostvarenom napretku temeljem relevantnih fizičkih pokazatelja Operativnog programa ("Tablica pokazatelja Operativnog programa Razvoj ljudskih potencijala 2007.-2013.", u daljnjem tekstu: "Tablica OP pokazatelja").[[5]](#footnote-5)

8.3 Uz svaki Zahtjev za nadoknadom sredstava Korisnik dostavlja PT2 podatke o krajnjim korisnicima dostavom dokumenta "Zbirna tablica Dodatka XXIII", gdje su zbirni podatci za izvještajno razdoblje prikazani u radnom listu "Dodatak XXIII".

8.4 Prilikom dostavljanja Zahtjeva za nadoknadom sredstava Korisnik "Tablicu OP pokazatelja" i "Zbirnu tablicu Dodatka XXIII" iz točke 8.3. i 8.4. dostavlja na znanje UT*.[[6]](#footnote-6)*

8.5 Ukoliko u izvještajnom razdoblju Korisnik nije provodio aktivnosti Projekta temeljem kojih bi izvršio upise vrijednosti za „Tablicu OP pokazatelja“, kao i za „Zbirnu tablicu Dodatka XXIII“, o tome dostavlja pisanu obavijest PT2, te UT na znanje elektroničkom poštom. U slučaju kad se radi o dostavi zadnjeg Zahtjeva za nadoknadom sredstava u kalendarskoj godini, Korisnik je dužan dostaviti popunjenu „Zbirnu tablicu Dodatka XXIII“ iako nije imao upisa vrijednosti za izvještajno razdoblje, ali ima obvezu upisa vrijednosti na godišnjoj razini za pojedine kategorije sudionika.

**Članak 9 – Adrese za kontakt**

9.1 Za svaki oblik komunikacije koji je povezan s ovim Ugovorom važno je navesti broj i naziv Projekta te ga poslati na sljedeće adrese:

Za UT

Petračićeva 4, 10 000 Zagreb*,* +385 1

Za PT2

Petračićeva 4, 10 000 Zagreb+ 385 1

PT2 pismeno obavještava Korisnika o osobi i adresi elektronske pošte za kontakt za komunikaciju oko Projekta.

Za Korisnika

< *adresa, telefaks, tel., adresa elektronske pošte Korisnika za korespondenciju*>

**Članak 10 – Prilozi**

10.1 Sljedeći dokumenti priloženi su ovim Posebnim uvjetima te čine sastavni dio Ugovora:

Prilog I: Opis i Proračun Projekta

Prilog II: Opći uvjeti koji se primjenjuju na projekte financirane iz strukturnih fondova i/ili Kohezijskog fonda EU u sklopu programa u razdoblju 2007.–2013.

10.2. Detalji bankovnog računa Korisnika

< … >

10.3 U slučaju proturječnosti između odredbi ovih Posebnih uvjeta ili bilo kojeg povezanog Priloga, odredbe Posebnih uvjeta će imati prvenstvo. U slučaju proturječnosti između odredbi Priloga II i onih iz drugih Priloga, odredbe Priloga II imat će prvenstvo.

Sastavljeno na hrvatskom jeziku –tri originala, jedan original za svaku Stranu.

|  |  |  |  |
| --- | --- | --- | --- |
| **Za Upravljačko tijelo** | | **Za Posredničko tijelo razine 2** | |
| Ime |  | Ime |  |
| Funkcija |  | Funkcija |  |
| Potpis |  | Potpis |  |
| Datum |  | Datum |  |
| **Za korisnika** | | [**Za Ured za udruge Vlade Republike Hrvatske** | |
| Ime |  | Ime |  |
| Funkcija |  | Funkcija |  |
| Potpis |  | Potpis |  |
| Datum |  | Datum |  |

1. Razdoblje Ugovora na snazi uključuje također i razdoblje obveze izvještavanja nakon provedbe. [↑](#footnote-ref-1)
2. Razdoblje provedbe Projekta započinje s datumom kad počinju projektne aktivnosti povezane s provedbom elemenata projekta i završavaju s datumom kad sve projektne aktivnosti povezane s provedbom elemenata projekta završe. [↑](#footnote-ref-2)
3. Razdoblje financiranja započinje s datumom zadnjeg potpisa Ugovora i završava s datumom posljednje financijske transakcije između Strana Ugovora o dodjeli bespovratnih sredstava. Obveza osiguravanja izvješća o napretku započinje s Razdobljem financiranja projekta. [↑](#footnote-ref-3)
4. Razdoblje prihvatljivosti izdataka započinje s najranijim mogućim datumom i završava sa zadnjim datumom na koji izdatak može nastati, a da se pritom smatra prihvatljivim za dodjelu doprinosa iz strukturnih fondova i Kohezijskog fonda EU, a stoga i za dodjelu doprinosa nacionalnog sufinanciranja te za uključivanje u Izjavu o izdacima koju podnosi TO, pod uvjetom da je sukladan s odredbama ZNP o Prihvatljivosti izdatka, relevantnim Operativnim programom i relevantnim Pozivom na dostavu prijedloga. Razdoblje prihvatljivosti izdataka u svakom slučaju mora biti unutar sljedećeg vremenskog okvira: 1. siječnja 2007. i 31. lipnja 2016. [↑](#footnote-ref-4)
5. *Napomena: Podaci iz "Tablice OP pokazatelja" moraju brojčano odgovarati podacima iz Tablice pod točkom 3.0 "Ciljevi s indikatorima" pratećeg Zahtjeva za nadoknadom sredstava.* [↑](#footnote-ref-5)
6. *Napomena: UT dostavit će Korisniku Uputu o prikupljanju i obradi podataka, odgovarajuće obrasce i predložak "Zbirne tablice Dodatka XXIII".* [↑](#footnote-ref-6)